মহানগর ওয়েবডেস্ক: ক্রমাগত বেড়েই চলেছে আইনজীবী-পুলিশ সংঘাত৷ গতকাল দিল্লি জুড়ে পুলিশ বিক্ষোভের পর আজ দিল্লির নিম্ন আদালতে তালা ঝুলিয়ে দিল আইনজীবীরা৷ পাশাপাশি দিল্লির পুলিশ প্রধানকে একটি লিগাল নোটিশও পাঠিয়েছেন এক আইনজীবী৷ যাতে লেখা রয়েছে, মঙ্গলবার পুলিশের দেখানো ওই বিক্ষোভ সম্পূর্ণ বেআইনি এবং বিক্ষোভে সামিল পুলিশ কর্মীদের গ্রেফতার করা হোক৷ বার কাউন্সিলের অব ইন্ডিয়ার চেয়ারম্যান জানিয়েছেন, 'পুলিশ চায় তাদের স্বাধীনতা দেওয়া হোক আইনজীবীদের বিরুদ্ধে প্রতিবাদ করার, পুলিশের দাবি তারা বিচারকদের নিরাপত্তা দেবে না৷ এভাবে আদালতকে হেনস্থা করা উচিত নয় তাদের'৷ আইনজীবীদের প্রতিবাদের তৃতীয় দিনে আইনজীবীরা পাতিয়ালা হাউসের প্রধান ফটক এবং সাকেত জেলা আদালত বন্ধ করে দেন।
দিল্লিতে আইনজীবী-পুলিশ সংঘাত চরমে, নিম্ন আদালতে তালা ঝোলালো ক্ষুব্ধ আইনজীবীরা